John Snorri ætlar að verða fyrsti Íslendingurinn til að klífa K2 að vetri til . Lífsspor Fjallagarpurinn John Snorri Sigurjónsson hefur frestað opinni Esjuæfingu sem hefjast átti í kvöld vegna væntanlegs veðurofsa . Æfingin átti að vera liður í undirbúningi Johns Snorra fyrir ferð hans á K2 sem hann fer í á nýju ári . John Snorri ætlar að brjóta blað í sögu íslenskrar fjallamennsku með því að verða fyrsti maðurinn í sögunni til þess að klífa fjallið K2 á landamærum Pakistan og Kína að vetri til , næsthæsta tind jarðar . John Snorri ræddi ferðina í Bítinu á Bylgjunni í morgun . Þar var hann spurður af hverju hann vildi ná þessum áfanga en hann hefur nú þegar klifið K2 . „ Af því að ég veit að ég get þetta og ég vill sjá íslenska fánann á toppnum á K2 að vetri til . Fyrsti fáninn í heiminum , að hann sé íslenskur . Það er enginn sem getur tekið það í burtu . Hann verður alltaf fyrsti fáninn til að standa á K2 að vetri til , “ sagði John Snorri . Hingað til hefur enginn klifið K2 að vetri til enda aðstæður afar erfiðar . „ Það var pólskur hópur , 1987 , sem var að reyna við K2 að vetri til . Þeir voru að eiga við 73 gráðu frost og 130 kílómetra vind . Við erum að reikna með að fara í svona aðstæður . Það er verið að sauma á mig svefnpoka sem á að þola 70 gráður , “ sagði John Snorri . Skásta hitastigið sem von er á -50 til -60 gráður John Snorri þarf að komast á tindinn fyrir 22. mars en þá lýkur hinu formlega vetrartímabili . Alls áætlar hann að leiðangurinn taki þrjá mánuði . Fyrstu mánuðurnir fari í undirbúningsvinnu á fjallinu og svo mun hópur hans sæta lagi og bíða eftir besta veðrinu til að komast upp . „ Skásta veðrið , kannski -50 , -60 gráður og ekki mikill vindur , “ sagði John Snorri um kjöraðstæður auk þess sem hann vonar að fjallið verði ísilagt . „ Mesta hættann er kuldinn og að þurfa að eiga við hann . Ég held að það sé mesta hættan . Svo er alltaf hætta á snjóflóði og grjóthruni . Ég er hins vegar að vonast til þess að það sé lítill snjór í fjallinu . Ég held að það sé miklir vindar að hann festist ekki jafn mikið . Bestu aðstæður eru þær að það verði bara frosið , ísilagt . Það væru kjöraðstæður , “ sagði John Snorri . Esjan verður æfingavöllur Johns Snorra , en ekki í dag . Vísir / Vilhelm Engin Esjuferð í bili Undirbúningurinn fyrir ferðina er margþættur en meðal þess sem John Snorri hafði áætlað að gera var að labba 14 sinnum upp á Esjuna á 28 tímum . Fyrsta ferðin átti að verða klukkan sex í kvöld en æfingunni hefur nú verið frestað , þar sem spáð er arfavitlausi veðri víðast hvar um landið . Sagði John Snorri að líklega hefði það verið tilvalið að æfa sig í vonskuveðri en þar sem almenningi hafi verið boðið að koma með sé ekki forsvaranlegt að halda æfinguna . „ Þetta er það besta sem gæti verið til að æfa sig en við erum að bjóða fólki að koma með og þá er ekki sniðugt að bjóða fólki út í gula viðvörun . Þá þarf björgunarsveitina , Esjan yrði öll bláblikkandi , “ sagði John Snorri . „ Það hefði verið mjög gott að fara á Esjuna í dag en við ætlum að fresta því um viku . “ John Snorri göngugarpur hefur verið úrskurðaður gjaldþrota og honum er létt .